gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6177, del 04-01-2010 (2009/15783)

Ampliació del termini de presentació de proposicions i obertura d'ofertes de l'expedient 538/2009. Arrendament amb opció de compra d'equips d'alta tecnologia i imatge per a dotar al nou Hospital Universitari la Fe de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6177

Data del DOGV
:   04-01-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/15286


Data del document
:   29-12-2009

Organisme emissor
:   Conselleria de Sanitat

Tipus de document
:   Licitació

Anàlisi jurídica

 Descriptors 

:   * contracte de subministraments

Ampliació del termini de presentació de proposicions i obertura d'ofertes de l'expedient 538/2009. Arrendament amb opció de compra d'equips d'alta tecnologia i imatge per a dotar al nou Hospital Universitari la Fe de València. [2009/15479]  
Vista una errada en el plec de prescripcions tècniques de l'expedient de licitació 538/2009 "arrendament amb opció de compra d'equips d'alta tecnologia i imatge per a dotar al nou Hospital Universitari la Fe de València", publicat en el Diari Oficial de la Comunitat Valenciana número 6.166, de 16 de desembre de 2009.  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es corregix l'errada del plec de prescripcions tècniques, que està a disposició dels licitadors en el Portal de la Generalitat Valenciana, Plataforma de Contractació: http://www.contratacion.gva.es  
S'amplien els terminis de presentació d'ofertes o de les sol·licituds de participació i la data d'obertura de les ofertes:  
Data límit de presentació d'ofertes: fins a les 14,00 hores del dia 26 de gener de 2010.  
Obertura de la documentació tècnica relativa a criteris que depenen d'un juí de valor (sobre 2): el dia 9 de febrer de 2010, a les 13,00 hores.  
València, 29 de desembre de 2009.- El director gerent de l'Agència Valenciana de Salut (Decret 25/2005, de 4 de febrer, DOGV núm. 4.941): Luís Rosado Bretón.
Diari Oficial de la Generalitat Valenciana


Sumari del DOGV 6248, del 19-04-2010 (2010/3863)

Extracte de les bases per a la provisió, per mitjà de promoció interna, d'una plaça d'agent de la Policia Local de Gavarda.
---------------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/3863


Data del document
:   26-03-2010

Organisme emissor
:   Ajuntament de Gavarda

Tipus de document
:   Extracte

Descriptors 

:   * Gavarda
    * concurs administratiu

Extracte de les bases per a la provisió, per mitjà de promoció interna, d'una plaça d'agent de la Policia Local de Gavarda. [2010/3863]  
En el Butlletí Oficial de la Província de València número 71, de data 25 de març de 2010, es van publicar les bases que han de regir en el procés de provisió, per mitjà de promoció interna, d'una plaça d'agent de la Policia Local de Gavarda, inclosa en l'oferta d'ocupació pública de l'any 2009.  
El termini de presentació d'instàncies serà de 20 dies naturals, comptats des de l'endemà de la publicació de l'extracte de les bases en el Boletín Oficial del Estado.  
Gavarda, 26 de març de 2010.- L'alcalde: Pere Lluís Muñoz Femenia.
Diari Oficial de la Generalitat Valenciana


Sumari del DOGV 6233, del 25-03-2010 (2010/3284)

Citació a termini als afectats interessats per l'acord de la Sala Contenciosa Administrativa, Secció Primera, del Tribunal Superior de Justícia de la Comunitat Valenciana, derivat del recurs núm. 1/000042/2010T.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3284


Data del document
:   16-03-2010

Organisme emissor
:   Ajuntament de Los Montesinos

Tipus de document
:   Anunci

Descriptors 

:   * Montesinos, los

Citació a termini als afectats interessats per l'acord de la Sala Contenciosa Administrativa, Secció Primera, del Tribunal Superior de Justícia de la Comunitat Valenciana, derivat del recurs núm. 1/000042/2010T. [2010/3284]  
Vist l'acord dictat per la Sala Contenciosa Administrativa, Secció Primera, del Tribunal Superior de Justícia de la Comunitat Valenciana, en data 26 de febrer de 2010, derivat del recurs 1/000042/2010T, contra l'acord plenari de 26 de novembre de 2009, pel qual es va aprovar definitivament la modificació puntual de les normes subsidiàries de planejament així com la modificació del Projecte d'Urbanització de la Unitat d'Execució Núm. 3, interposat per l'Advocacia de la Generalitat Valenciana, i de conformitat amb el que disposa l'article 48 de la Llei 20/1998, de 13 de juliol, Reguladora de la Jurisdicció Contenciosa Administrativa, se cita tots els qui puguen resultar afectats per aquest recurs, perquè en el termini de nou dies, si els convé segons dret, puguen personar-se degudament representats en la forma que disposen els articles 23.2 i 23.3 de la llei esmentada.  
Los Montesinos, 16 de març de 2010.- L'alcalde: José Manuel Butrón Sánchez.
Diari Oficial de la Generalitat Valenciana


Sumari del DOGV 6307, del 09-07-2010 (2010/7552)

Ressenya de l'Acord de la Comissió Territorial d'Urbanisme de Castelló, de data 23 d'abril de 2010, pel qual s'aprova definitivament el Pla de reforma interior del sector UE-2, Enginyer Echegaray, del municipi d'Onda.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7552


Data del document
:   30-05-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Onda
    * pla d'urbanisme

Ressenya de l'Acord de la Comissió Territorial d'Urbanisme de Castelló, de data 23 d'abril de 2010, pel qual s'aprova definitivament el Pla de reforma interior del sector UE-2, Enginyer Echegaray, del municipi d'Onda. [2010/7552]  
D'acord amb l'article 104.2.b de la Llei 16/2005, de 30 de desembre, urbanística valenciana (DOGV núm. 5467, de 31 de desembre de 2005) es publica la ressenya de l'Acord de la Comissió Territorial d'Urbanisme de Castelló, de 23 d'abril de 2010, publicat amb les normes urbanístiques aprovades en el Butlletí Oficial de la Província de Castelló número 57, del dia 13 de maig de 2010.  
- Expedient 2009/0222. Aprovació definitiva del Pla de reforma interior del sector UE-2, Enginyer Echegaray, del municipi d'Onda.  
Castelló, 30 de maig de 2010.- El secretari de la Comissió Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 6375, del 13-10-2010 (2010/10304)

Informació pública referent al finançament de l'expedient MY09/IUTNA/S/13. Adquisició d'un equip per a soldadura de fil d'or i/o alumini.
-----------------------------------------------------------------------------------------------------------------------------------------

### Dades del document

Número de DOGV
:   6375

Data del DOGV
:   13-10-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10536


Data del document
:   09-10-2010

Organisme emissor
:   Universitat Politècnica de València

Tipus de document
:   Anunci

Anàlisi jurídica

 Descriptors 

:   * contracte de subministraments

Informació pública referent al finançament de l'expedient MY09/IUTNA/S/13. Adquisició d'un equip per a soldadura de fil d'or i/o alumini. [2010/10612]  
De conformitat amb el que preveu l'article 126 de la Llei 30/2007, de Contractes del Sector Públic, la Universitat Politècnica de València va publicar la referida licitació en el Diari Oficial de la Comunitat Valenciana en data 20 d'abril 2009 i no havent-se tingut en compte en el text de tal anunci l'obligació establida en l'article 84 del Reglament (CE) número 1828/2006 de la Comissió de 8 de desembre de 2006 d'informar del cofinançament del contracte amb fons comunitaris, notifiquem per mitjà del present anunci que tal expedient de contractació està cofinançat amb una contribució del 70% amb Fons FEDER de la Unió Europea (Projecte UPOV08-3E-014).  
València, 9 d'octubre de 2010.- El rector: Juan Juliá Igual.
Diari Oficial de la Generalitat Valenciana


Sumari del DOGV 6328, del 09-08-2010 (2010/8835)

Notificació de proposta de resolució i sanció. Expedient sancionador número 131/10 SAN.
---------------------------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8835


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de proposta de resolució i sanció. Expedient sancionador número 131/10 SAN. [2010/8835]  
De conformitat amb el que disposen els articles 59.5 i 61 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 131/10 SAN  
Interessat: Antonio García Sánchez.  
Últim domicili conegut: c/ Mestre Bretón, 1, 4, 12. Castelló.  
Assumpte: proposta de resolució d'expedient sancionador dictat per la instructora de l'expedient i sanció dictada per la secretària autonòmica el 14 de juny de 2010.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46699, de València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 12 de juliol de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6406, del 26-11-2010 (2010/12049)

Adjudicació número CNMY10/INTGE/30. Servici de consultoria i assistència tècnica per a l'execució en col·laboració amb la Intervenció General de la Generalitat de l'auditoria de les operacions relacionades amb les ajudes de fons agraris FEAGA-FEADER.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/12397


Data del document
:   12-11-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació número CNMY10/INTGE/30. Servici de consultoria i assistència tècnica per a l'execució en col·laboració amb la Intervenció General de la Generalitat de l'auditoria de les operacions relacionades amb les ajudes de fons agraris FEAGA-FEADER. [2010/12531]  
1. Entitat adjudicadora  
a) Organisme: Conselleria d'Economia, Hisenda i Ocupació.  
b) Dependència que tramita l'expedient: Sotssecretaria.   
c) Número d'expedient: CNMY10/INTGE/30.  
d) Adreça d'Internet del perfil del contractant: www.contratacion.gva.es.  
2. Objecte del contracte  
a) Tipus: servicis.  
b) Descripció: servici de consultoria i assistència tècnica per a l'execució en col·laboració amb la Intervenció General de la Generalitat de l'auditoria de les operacions relacionades amb les ajudes de fons agraris FEAGA-FEADER.  
c) CPV (Referència de Nomenclatura): 79210000-9.  
d) Mitjà de publicació de l'anunci de licitació: DOCV.  
e) Data de publicació de l'anunci de licitació: 22 de juny de 2010.  
3. Tramitació i procediment  
a) Tramitació: ordinària.  
b) Procediment: obert atenent l'oferta econòmica més avantatjosa, tenint en compte més d'un criteri d'adjudicació.  
4. Pressupost base de licitació  
Import net: 117.310,34 €, IVA (18%): 21.115,86 €.  
Import total: 138.426,20 €.  
5. Adjudicació  
a) Data: 29 d'octubre de 2010.  
b) Contractista: Ernst&Young, SL.  
c) Import o cànon d'adjudicació  
Import net: 96.850 €. IVA (18%): 17.433 €  
Import total: 114.283 €  
València, 12 de novembre de 2010.- El sotssecretari: José Miguel Escrig Navarro.
Diari Oficial de la Generalitat Valenciana


Sumari del DOGV 6400, del 18-11-2010 (2010/12612)

Notificació de proposta de resolució de procediment sancionador. Expedient número ESSANC 03/2010/0077.
------------------------------------------------------------------------------------------------------

### Dades del document

Número de DOGV
:   6400

Data del DOGV
:   18-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12184


Organisme emissor
:   Conselleria de Governació

Tipus de document
:   Anunci

Notificació de proposta de resolució de procediment sancionador. Expedient número ESSANC 03/2010/0077. [2010/12204]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de la proposta de resolució de l'expedient sancionador que s'indica, instruït per la Conselleria de Governació als interessats/des que tot seguit es relaciona, ja que intentada la notificació en l'últim domicili conegut, aquesta no s'hi ha pogut practicar.   
Exp. núm.: ESSANC 03/2010/0077.  
Interessats/des: Paul William.  
Últim domicili conegut: c/ Camino de los Abadia, núm. 4. Catral.  
Proposta de resolució de procediment sancionador adoptada per part de l'instructor de l'esmentat procediment, de data 15 d'octubre de 2010, en la que s'adopten acords d'interés per al interessat.  
El corresponent expedient obra en la Direcció Territorial de Governació d'Alacant, Rambla de Méndez Núñez, 41-12è, davant la qual la persona interessada podrà comparèixer per a tenir coneixement del contingut íntegre de l'acte, que quede constància de tal coneixement, i l'assisteix el dret d'al·legar per escrit allò que en la seua defensa estime convenient, amb aportació de les proves que considere oportunes, tot això dins del termini de 15 dies hàbils comptats des de l'endemà de la publicació del present en el Diari Oficial de la Comunitat Valenciana. Transcorregut el termini esmentat sense que s'haja fet ús del dret per a formular al·legacions i/o aportar proves, s'hi dictarà la resolució escaient.  
Alacant, 4 de novembre de 2010.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 6225, del 12-03-2010 (2010/2883)

CORRECCIÓ d'errades de la Resolució de 5 de març de 2010, del conseller de Solidaritat i Ciutadania, per la qual es convoca la 3ª Edició del Premi de Participació Ciutadana exercici 2010.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2883


Data del document
:   12-03-2010

Organisme emissor
:   Conselleria de Solidaritat i Ciutadania

Tipus de document
:   Correcció d'errades

Anàlisi jurídica

 Descriptors 

:   * distinció honorífica

CORRECCIÓ d'errades de la Resolució de 5 de març de 2010, del conseller de Solidaritat i Ciutadania, per la qual es convoca la 3ª Edició del Premi de Participació Ciutadana exercici 2010. [2010/2883]
S'ha observat una errada en la publicació de la resolució esmentada (DOCV núm. 6222, de 09.03.2010), que consisteix en l'omissió d'una part de l'annex II, el qual es publica tot seguit.
Diari Oficial de la Generalitat Valenciana


Sumari del DOGV 6288, del 14-06-2010 (2010/6487)

Aprovació inicial del projecte de millora de la xarxa d'abastiment d'aigua potable de la urbanització SUNP-2 UFA.
-----------------------------------------------------------------------------------------------------------------

### Dades del document

Número de DOGV
:   6288

Data del DOGV
:   14-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6487


Data del document
:   03-06-2010

Organisme emissor
:   Ajuntament de Xeresa

Tipus de document
:   Anunci

Descriptors 

:   * Xeresa
    * administració local
    * pla d'urbanisme

Aprovació inicial del projecte de millora de la xarxa d'abastiment d'aigua potable de la urbanització SUNP-2 UFA. [2010/6487]  
L'Alcaldia Presidència de l'Ajuntament de Xeresa ha adoptat, amb data 3 de juny de 2010, una resolució la part dispositiva de la qual diu el següent:  
«Primer. Aprovar inicialment el projecte de millora i ampliació de la xarxa d'abastiment d'aigua potable, de la SUNP-2 UFA, per al seu aprofitament pels sectors de sòl urbanitzable residencial SUP-1 UA2 (les Hortes) i SUP-3 (Caudeli).  
Segon. Sotmetre el projecte d'obres a informació pública durant el període de 20 dies mitjançant un anunci en el Butlletí Oficial de la Província de València, en el Diari Oficial de la Comunitat Valenciana i al tauler d'anuncis de l'Ajuntament.  
Tercer. Rebudes les al·legacions, emeteu un informe proposta de Secretaria i traslladeu l'expedient a aquesta Alcaldia per a la seua resolució».  
Cosa que es fa pública per a coneixement general i efectes.  
Xeresa, 3 de juny de 2010.- L'alcalde president: Tomás Ferrandis Moscardó.
Diari Oficial de la Generalitat Valenciana


Sumari del DOGV 6374, del 11-10-2010 (2010/10301)

Notificació de la sentència dictada en el judici verbal número 1364/2008.
-------------------------------------------------------------------------

### Dades del document

Número de DOGV
:   6374

Data del DOGV
:   11-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10457


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1364/2008. [2010/10851]  
Judici verbal 001364/2008  
Part demandant: Comunitat de propietaris Altos del Sol.  
Part demandada: Ian Noad  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime de forma íntegra la demanda interposada per la comunitat de propietaris Altos del Sol, representada pel procurador dels tribunals Vicente Giménez Viudes, contra Ian Noad, en situació de rebel·lia processal, condemne la part demandada al pagament de mil trenta-tres euros i seixanta cèntims (1.033,60 euros) i l'abonament dels interessos legals de conformitat amb el fonament de dret quart, i de les costes.  
Contra aquesta resolució es pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat, dins del termini de cinc dies, on s'esmente la resolució impugnada i la voluntat de recórrer-hi, i amb la indicació dels pronunciaments que s'impugnen.  
Aquesta és la meua sentència, de què caldrà dur l'original al llibre corresponent i una testimoniança literal a les actuacions, que pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit.  
La sentència anterior va ser llegida i publicada pel magistrat jutge que la va dictar, mentre celebrava audiència pública en el dia de la seua data; jo, el secretari judicial, en done fe».  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
Torrevieja, 18 de maig de 2009.- El secretari judicial: José Miguel García Pérez.
Diari Oficial de la Generalitat Valenciana


Sumari del DOGV 6237, del 31-03-2010 (2010/3501)

Citació en el procediment ordinari número 2/000655/8287-OJO del Tribunal Superior de Justícia de la Comunitat Valenciana.
-------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/3501


Data del document
:   11-03-2010

Organisme emissor
:   Conselleria de Sanitat

Tipus de document
:   Anunci

Citació en el procediment ordinari número 2/000655/1252-RKS del Tribunal Superior de Justícia de la Comunitat Valenciana. [2010/3501]  
El director general de Recursos Humans de la Conselleria de Sanitat fa saber que Pilar Minguet García ha interposat un recurs contenciós administratiu en el procediment ordinari número 2/000655/1382-XSQ, davant de la Secció 2 de la Sala Contenciosa Administrativa del Tribunal Superior de Justícia de la Comunitat Valenciana, contra la desestimació presumpta de la reclamació de responsabilitat patrimonial presentada davant la Conselleria de Sanitat per mal funcionament de la borsa de treball.  
Per això, en compliment del que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, es notifica a les persones interessades que s'ha enviat a la sala l'expedient administratiu impugnat, i se les cita en el termini de nou dies, a fi de que puguen comparéixer en les actuacions, si ho estimen convenient.  
València, 11 de març de 2010.- El director general de Recursos Humans: José Cano Pascual.